Diari Oficial de la Generalitat Valenciana


Sumari del DOGV 4912, del 28-12-2004 (2004/13661)

RESOLUCIÓ de 23 de desembre de 2004, del director de l'Entitat Pública de Transport Metropolità de València, relativa a l'excepció del règim descans obligatori dels taxis de l'Àrea de Prestació Conjunta de València durant els caps de setmana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4912

Data del DOGV
:   28-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13929


Data del document
:   23-12-2004

Organisme emissor
:   Entitat Pública de Transport Metropolità de València

Tipus de document
:   Resolució

Anàlisi jurídica

 Descriptors 

:   * València
    * taxi
    * legislació
    * transport de viatgers
    * transport públic
    * jornada de treball
    * temps de descans

RESOLUCIÓ de 23 de desembre de 2004, del director de l'Entitat Pública de Transport Metropolità de València, relativa a l'excepció del règim descans obligatori dels taxis de l'Àrea de Prestació Conjunta de València durant els caps de setmana. [2004/M13385]
  
Des de la implantació l'any 1997 del règim de descans obligatori per als taxistes de l'Àrea de Prestació Conjunta de València, la regulació des d'aquell moment vigent no permetia exceptuar este règim de descans obligatori més que per a períodes molt assenyalats (Nadal, Any Nou i Falles).
  
La vigent Orde de la Conselleria d'Infraestructures i Transport, de 10 de desembre de 2004, i per les raons precisades en l'exposició de motius, possibilita exceptuar el règim de descans també durant els caps de setmana, i faculta per a este fi el director de la eTM, el qual, amb l'audiència prèvia del Consell d'Operadors del Taxi, ha de concretar mitjançant una resolució les dates i trams horaris en què queda exceptuat aquell règim.
  
El Consell d'Operadors del Taxi, en la sessió d'11 de juny de 2004, va acordar exceptuar el règim de descans obligatori, amb l'objecte d'atendre l'increment de la demanda que es produïx des de fa temps durant els caps de setmana. Així mateix, en el si de la reunió esmentada es va posar de manifest la conveniència de posar en pràctica inicialment esta excepció amb caràcter provisional.
  
De conformitat amb el que ha disposat l'article 3.2 de l'esmentada Orde de 10 de desembre de 2004 i oït el Consell d'Operadors del Taxi, resolc:
  
Primer
  
El règim de descans obligatori a què es referix l'article 3.1 de l'orde de la Conselleria d'Infraestructures i Transport queda exceptuat durant tots els diumenges i dilluns en l'horari comprés entre les 00.00 i les 06.00 hores, a partir de la data de publicació de la present resolució en el Diari Oficial de la Generalitat Valenciana.
  
Segon
  
La prestació del servici s'entén voluntària per a la meitat de la flota que, de conformitat amb el que disposa l'esmentat article 3.1 de l'Orde de 10 de desembre de 2004, li correspondria descansar.
  
Tercer
  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, cal interposar, en el termini d'un mes, comptador des de l'endemà a aquell en què tinga lloc la seua notificació, recurs d'alçada davant del conseller d'Infraestructures i Transport, com a òrgan competent per a la resolució, o davant d'esta entitat, la qual, de conformitat amb el que disposa l'article 114 de l'esmentada Llei de Règim Jurídic de les Administracions Públiques i del Procediment Administratiu Comú, el remetrà a l'òrgan competent per a resoldre'l; tot això de conformitat amb el que establixen els articles 107 i següents de la llei esmentada i sense perjuí que puguen interposar-se qualssevol altres recursos que s'estimen oportuns.